OzLabs/hebrew-wiki-articles huggingface dataset:
1987 במדע

רשימת אירועים מדעיים עיקריים שהתרחשו ב-1987.

== אסטרונומיה ==
* 23 בפברואר – תצפית על סופרנובה 1987A - הסופרנובה הבהירה ביותר מאז סופרנובה 1604

== טכנולוגיה ==
* 1 בדצמבר – תחילת חפירות של מנהרת התעלה

==מדעי המחשב==
* פיתוח מערכת VGA על ידי חברת IBM

==פיזיקה==
* גילוי תופעת מוליכות על בחומרים קרמיים על ידי אלכסנדר מילר ויוהנס גאורג בדנורץ
* כנס סולווה ה-19 - פיזיקה של משטחים

== רפואה ==
* 20 במרץ – אישור AZT לטיפול באיידס
* תחילת שימוש בסטטין
* תיאור ראשון של תסמונת התשישות הכרונית
* תיאור תאוריית חוה המיטוכונדרית

== פרסים ==
* פרס נובל
**פרס נובל לפיזיקה – גאורג בדנורץ גרמניה, אלכסנדר מילר שווייץ, על פריצת הדרך החשובה בגילוי מוליכות על בחומרים קרמיים
** פרס נובל לכימיה – דונלד ג'יימס קראם ארצות הברית, ז'ן-מארי להן צרפת, צ'ארלס פדרסן ארצות הברית, על הפיתוח והשימוש במולקולות תגובות מותאמות מבנה בעלות סלקטיביות גבוהה
** פרס נובל לפיזיולוגיה ורפואה – סוסומו טונגאווה יפן, על גילוי המנגנון הגנטי הגורם לשוני בין נוגדנים
**פרס טיורינג – ג'ון קוק
*פרס ישראל
** כלכלה – מנחם יערי
** הנדסה וטכנולוגיה – עובדיה הררי

== נפטרו ==
* 19 במרץ – לואי דה ברויי, פיזיקאי צרפתי, חתן פרס נובל לפיזיקה (1929), שתרם תרומות גדולות לתאוריה של מכניקת הקוואנטים (נולד ב-1892)
* 30 באפריל – מארק אהרונסון היה אסטרונום אמריקאי, נהרג בתאונה במצפה הכוכבים בו עבד (נולד ב- 1950)
* 27 במאי – ג'ון הווארד נורתרופ, ביוכימאי אמריקאי, עסק בבקטריולוגיה וביופיזיקה, חתן פרס נובל בכימיה לשנת 1946 על חלקו בבידוד, גיבוש ומחקר של אנזימים, של חלבונים ושל וירוסים (נולד ב-1891)
* 26 באוגוסט – גאורג ויטיג היה כימאי גרמני, חתן פרס נובל לכימיה לשנת 1979 על חלקו בפיתוח השימוש בתרכובות מבוססות בור וזרחן כמגיבים בסינתזה אורגנית (נולד ב-1897)

* 2 באוקטובר – פיטר מדאוור, ביולוג בריטי, חתן פרס נובל לפיזיולוגיה או לרפואה על עבודתו בנושא דחיית איברים (נולד ב-1915)
* 13 באוקטובר – וולטר בראטיין, פיזיקאי אמריקאי, חתן פרס נובל לפיזיקה (1956) על חלקו במחקרים במוליכים למחצה וגילוי אפקט הטרנזיסטור (נולד ב-1902)
* 20 באוקטובר – אנדריי קולמוגורוב, מתמטיקאי רוסי שקידם רבות את תורת ההסתברות ואת ענף הטופולוגיה (נולד ב-1903)
* 2 בדצמבר – לואיס פדריקו ללואר, רופא וביוכימאי ארגנטינאי, חתן פרס נובל לכימיה (1970) על גילוי נוקליאוטידים סוכריים ותפקידם בביוסינתזה של פחמימנים (נולד ב-1906)
* 2 בדצמבר – יעקב זלדוביץ', פיזיקאי סובייטי יהודי, מחשובי פרויקט פצצת האטום הסובייטית ופצצת המימן שלאחריה (נולד ב-1914)

==קישורים חיצוניים==

*
1988 במדע

רשימת אירועים מדעיים עיקריים שהתרחשו ב-1988.

== חקר החלל ==
* 29 בספטמבר – הכרזה על חידוש טיסות מעבורות חלל של ארצות הברית
* 15 בנובמבר – ניסוי לא מאויש של מעבורת החלל בוראן הסובייטית

== מדעי המחשב ==
* 2 בנובמבר – גילוי וירוסים ראשונים באינטרנט
* המצאת משטח נגיעה

==פיזיקה==
* גילוי התנגדות מגנטית עצומה על ידי אלבר פר ופיטר גרינברג

==רפואה==
* תחילת שימוש ב-SSRI, קבוצה של תרופות נוגדות דיכאון

== פרסים ==
* פרס נובל
**פרס נובל לפיזיקה – לאון לדרמן, מלווין שוורץ וג'ק שטיינברגר ארצות הברית, על שיטת אלומת הנייטרינו ועל הדגמת מבנה הדובלט של הלפטונים על ידי גילוי הנייטרינו המיואוני.
** פרס נובל לכימיה – יוהאן דייזנהופר, רוברט הובר, הארטמוט מישל, גרמניה, על קביעת המבנה התלת-ממדי של מרכז תגובה פוטוסינתטי תוך שימוש בקריסטלוגרפיה בקרני רנטגן
** פרס נובל לפיזיולוגיה ורפואה – סר ג'יימס וו. בלאק בריטניה גרטרוד עליון ארצות הברית, ג'ורג' ה. היטצ'ינגס ארצות הברית, על גילוי חשיבות העקרונות לטיפול תרופתי
**פרס טיורינג – איוון סאת'רלנד (Ivan Sutherland), על עבודתו בגרפיקה ממוחשבת
*פרס ישראל
** מדעי היהדות – משה גושן-גוטשטיין, עדין שטיינזלץ
** מדעי החיים – נתן גולדבלום

== נפטרו ==
* 11 בינואר – איזידור אייזק רבי, פיזיקאי אמריקאי-יהודי, חתן פרס נובל לפיזיקה (1944) על שיטת התהודה למדידת התכונות המגנטיות של גרעינים אטומיים (נולד ב-1898)
* 28 בינואר – קלאוס פוקס, פיזיקאי גרמני שמצא מקלט בבריטניה מפני הנאצים, השתתף בפרויקט מנהטן, העביר מודיעין טכנולוגי אודות הפצצה האטומית לידי ברית המועצות (נולד ב-1911)
* 9 בפברואר – ישראל הרשטיין (נולד ב-1923), מתמטיקאי קנדי-אמריקאי ממוצא יהודי-פולני, עסק בעיקר באלגברה, הוא ידוע בשל הניסוח הבהיר בספריו
*
* 15 בפברואר – ריצ'רד פיינמן, פיזיקאי יהודי אמריקאי, חתן פרס נובל לפיזיקה (1965) על עבודתו בתחום האלקטרודינמיקה הקוואנטית, היה מרצה רב-השראה ושותף בפרויקט מנהטן לפיתוח הפצצה האטומית (נולד ב-1918)
* 19 בפברואר – אנדרה פרדריק קורנאן, רופא וחוקר אמריקאי בתחום מדעי הרפואה, חתן פרס נובל לפיזיולוגיה או לרפואה (1956) על חלקו בפיתוח צנתור הלב (נולד ב-1895)
*3 במאי – לב פונטריאגין (Лев Семёнович Понтрягин), מתמטיקאי סובייטי, עסק בטופולוגיה אלגברית וטופולוגיה דיפרנציאלית (נולד ב-1908)
* 3 במאי – אברהם סיידנברג, מתמטיקאי אמריקאי ממוצא יהודי, עסק באלגברה קומוטטיבית, גאומטריה אלגברית, אלגברה דיפרנציאלית והיסטוריה של המתמטיקה (נולד ב-1916)
* 25 במאי – ארנסט רוסקה, פיזיקאי גרמני, חתן פרס נובל לפיזיקה (1986) על עבודתו הבסיסית באופטיקת אלקטרונים, ועל תכנון מיקרוסקופ האלקטרונים הראשון (נולד ב-1906)
* 1 בספטמבר – לואיז אלוורז, פיזיקאי אמריקאי, חתן פרס נובל לפיזיקה (1968) על תרומותיו לפיזיקת החלקיקים, ובפרט על גילוי מספר גדול של מצבי תהודה, שנתאפשר בזכות פיתוח טכניקה של תא בועות מימני וניתוח הנתונים (נולד ב-1911)
* 9 באוקטובר – פליקס ונקל, מהנדס מכונות גרמני, ממציא מנוע ונקל (נולד ב-1902)
* 21 בדצמבר – ניקולאס טינברגן, ביולוג הולנדי, עסק באֵתוֹלוֹגְיָה ואוֹרְנִיתוֹלוֹגְיָה חתן פרס נובל לפיזיולוגיה ורפואה (נולד ב-1907)

==קישורים חיצוניים==

*
1989 במדע

רשימת אירועים מדעיים עיקריים שהתרחשו ב-1989.
== אסטרונומיה וחקר החלל ==
* 9 באוגוסט – גילוי של אסטרואיד 4769 Castalia, הראשון שהודגם על ידי טכניקה של Imaging radar במצפה ארסיבו
* 25 באוגוסט – חללית וויאג'ר 2 צילמה את נפטון
* 18 באוקטובר – שיגור הגשושית גלילאו לכיוון צדק

== מדעי המחשב ==
* 26 ביולי – הרשעה ראשונה בבית המשפט על הפצת וירוסים ברשת

==פיזיקה==
* גילוי תופעת היתוך קר שהתבררה בהמשך כטעות מעבדתית

== פרסים ==
* פרס נובל
**פרס נובל לפיזיקה – נורמן רמזי ארצות הברית, על המצאת שיטת השדה האוסצילטורי הנפרד והשימוש בה במייזר המימן ובשעונים אטומיים אחרים; הנס דֶמֶלט ווולפגנג פאול גרמניה, על פיתוח טכניקת מלכודת היונים.
** פרס נובל לכימיה – סידני אלטמן, קנדה תומאס סץ', ארצות הברית, על גילוי התכונות הקטליטיות של רנ"א.
** פרס נובל לפיזיולוגיה ורפואה – ג'. מייקל בישופ, הרולד א. ורמוס, ארצות הברית, על גילוי המקור התאי של אונקוגנים רטרו וירוסים
*פרס טיורינג – וילאם קאהן (William Kahan) על תרומתו הבסיסית לאנליזה נומרית
*פרס ישראל
** מדעים מדויקים – חיים הררי, יקיר אהרונוב
** מדעי החברה – אליהוא כ"ץ

== נפטרו ==
* 6 בינואר – אדמונד ליץ', אנתרופולוג בריטי, השייך לזרם הסטרוקטורלי באנתרופולוגיה (נולד ב-1910)
* 10 בינואר – ולנטין גלושקו, מחשובי ה"מתכננים הראשיים" של ברית המועצות בתחום הנעה רקטית, פיתוח משגרי חלל וחלליות (נולד ב-1908)
* 27 בפברואר – קונרד לורנץ, זואולוג אוסטרי, עסק באֵתוֹלוֹגְיָה, חתן פרס נובל לפיזיולוגיה ורפואה (נולד ב-1903)
* 18 במרץ – הרולד ג'פרי, מתמטיקאי,סטטיסטיקאי, אסטרונום וגיאופיזיקאי בריטי (נולד ב-1891)
* 22 באפריל – אמיליו סֶגְרֶה, פיזיקאי איטלקי-אמריקני ממוצא יהודי. חתן פרס נובל לפיזיקה (1959) על חלקו בגילוי האנטיפרוטון (נולד ב-1905)
* 10 במאי – הסלר ויטני, מתמטיקאי אמריקאי, תרם לענפי הטופולוגיה האלגברית, טופולוגיה דיפרנציאלית, אלגברה הומולוגית, היה בין המייסדים של תורת הסינגולריות ותורת המטרואידים (נולד ב-1907)
* 9 ביוני – ג'ורג' בידל, גנטיקאי אמריקאי, חתן פרס נובל לפיזיולוגיה או לרפואה (1958) על חלקו בגילוי התפקיד של הגנים בניהול התהליכים הביוכימיים בתא (נולד ב-1903)
* 12 באוגוסט – ויליאם שוקלי, פיזיקאי אמריקאי, ממציא וחתן פרס נובל לפיזיקה לשנת 1956 על חלקו במחקרים במוליכים למחצה ועל גילוי אפקט הטרנזיסטור (נולד ב-1910)
* 26 באוקטובר – צ'ארלס פדרסן, כימאי אמריקאי, חתן פרס נובל לכימיה (1987), על חלקו בפיתוח ושימוש במולקולות שמגיבות בתגובות מותאמות מבנה עם סלקטיביות גבוהה (נולד ב-1904)
* 14 בדצמבר – אנדריי סחרוב, פיזיקאי רוסי סובייטי, דיסידנט ופעיל זכויות אדם. סחרוב היה אבי פצצת המימן הסובייטית (נולד ב-1921)
* 28 בדצמבר – הרמן אוברט, פיזיקאי ומהנדס אוסטרו-הונגרי, מחלוצי תחום הנדסת אווירונאוטיקה ואסטרונאוטיקה (נולד ב-1894)

==קישורים חיצוניים==

*
גורדון ולצ'מן

ויליאם גורדון ולצ'מן (באנגלית: Gordon Welchman) (15 ביוני 1906 – 8 באוקטובר 1985) היה מתמטיקאי בריטי ומפענח צפנים בתקופת מלחמת העולם השנייה.

==בבלצ'לי פארק==
ולצ'מן עבד בבלצ'לי פארק כמנהל צריף 6, האגף שתפקידו היה לפענח את צפני הצבא וחיל האוויר הגרמניים. מכונות הבומב היו הכלי העיקרי לפיצוח צופן האניגמה במהלך המלחמה.
ולצ'מן ראה בעיני רוחו מכונת פיצוח אלקטרומכנית טובה מהבומב של אלן טיורינג. השיפור שהכניס ולצ'מן בבומב היה "לוח אלכסוני".

==לאחר מלחמת העולם השנייה==
ולצ'מן עבר לארצות הברית בשנת 1948 והתאזרח בשנת 1962. באותה שנה הוא חבר לחברת "MITRE" שפיתחה מערכות לתקשורת בטוחה עבור צבא ארצות הברית. ולצ'מן פרש בשנת 1971. בשנת 1982 פרסם ולצ'מן את "הסיפור של צריף 6". רשויות הביטחון של ארצות הברית אסרו על ולצ'מן לקדם את מכירות הספר בכל צורה ומדיה שהיא, ושללו ממנו את הסיווג הביטחוני הגבוה שקיבל בגין עבודתו בחברת "מיטרה"; הרשויות הסתמכו על ההתחייבות בכתב של ולצ'מן לשמירת סודות ביטחוניים.

==מקורות==
<div style="direction: ltr;">
* Gordon Welchman, The Hut Six Story: Breaking the Enigma Codes, first edition 1982; revised edition: M & M Baldwin, December 1997, .
* Robin Denniston, "Welchman, (William) Gordon (1906-1985)" in the Oxford Dictionary of National Biography, 2004.
</div>

==קישורים חיצוניים==

* 

קטגוריה:מתמטיקאים בריטים
קטגוריה:סגל אוניברסיטת קיימברידג'
קטגוריה:סגל בלצ'לי פארק
קטגוריה:קריפטואנליסטים בריטים
קטגוריה:בריטים שנולדו ב-1906
קטגוריה:בריטים שנפטרו ב-1985
קבוצה סופית

בתורת הקבוצות, קבוצה סופית היא קבוצה שיש לה מספר סופי של איברים. 

לכאורה ההבחנה בין קבוצה סופית וקבוצה אינסופית היא פשוטה ואינטואיטיבית, אבל במהלך הפיתוח האקסיומטי של תורת הקבוצות הייתה נחוצה הגדרה מדויקת, והתברר שכמה משפטים מובנים מאליהם אינם תקפים במסגרת אקסיומות צרמלו-פרנקל, אלא אם מניחים את אקסיומת הבחירה.

הראשון שהגדיר קבוצה סופית היה ריכרד דדקינד, ב-1888 (ראו להלן). ב-1905 הבחין ראסל שכדי להוכיח שקבוצת החזקה של קבוצה סופית במובן של דדקינד היא סופית באותו מובן, נחוצה אקסיומת הבחירה. ב-1924, בהשפעת עבודות של ואצלב שרפינסקי וקזימיירז קורטובסקי, כתב אלפרד טרסקי מאמר סקירה מקיף בנושא <ref></ref>, ובו השווה חמש תכונות, שכולן אמורות לתאר את הסופיות של A:
# בכל משפחה של תת-קבוצות של A, יש תת-קבוצה מקסימלית ביחס להכלה;
# בכל משפחה של תת-קבוצות של A שיחס ההכלה מסדר אותה ליניארית, יש תת-קבוצה מקסימלית;
# אין תת-קבוצה אמיתית של קבוצת החזקה <math>\ P(A)</math> שהיא שוות-עוצמה ל-<math>\ P(A)</math>;
# אין תת-קבוצה אמיתית של A שהיא שוות-עוצמה ל-A (זו ההגדרה של דדקינד);
# אי-אפשר להציג את A כאיחוד זר של שתי קבוצות שכל אחת מהן שוות-עוצמה ל-A.
טרסקי הראה שכל תכונה גוררת את הבאות אחריה, ושכולן שקולות אם מניחים את אקסיומת הבחירה; מתמטיקאים שבאו בעקבותיו הראו שללא אקסיומת הבחירה, חמש התכונות אינן שקולות זו לזו.

ב-1938 בחן טרסקי שלוש תכונות נוספות:

:6. לכל סדר טוב S על A, גם הסדר ההפוך <math>\ \{(b,a): (a,b)\in S\}</math> הוא סדר טוב על A;
:7. אם יש ב-A יותר מאיבר אחד, אז אפשר לפרק אותה לאיחוד זר של שתי קבוצות שעוצמתן קטנה משל A;
:8. אם יש ב-A יותר מאיבר אחד, אז עוצמתה קטנה משל המכפלה הקרטזית <math>\ A\times A</math> (ראו משפט טרסקי).

טרסקי הראה שהשקילות בין כל אחת מההגדרות האלה להגדרה 1 שלעיל גוררת את אקסיומת הבחירה.

ההגדרה המודרנית קובעת שקבוצה היא סופית אם ורק אם היא איזומורפית לאיבר של הקבוצה <math>\omega</math>, וממילא היא סדורה היטב. הגדרה זו שקולה לכל האחרות בנוכחות אקסיומת הבחירה, ומספקת גמישות מקסימלית אפילו בהיעדרה. 

== לקריאה נוספת ==

* Gregory H. Moore, Zermelo's Axiom of Choice, Its origins, development and influence, Studies in the History of Mathematics and Physical Sciences 8, 1982, סעיף 4.2.
==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:תורת הקבוצות
אאוקה (ארגון)

אֵאוֹקָה (ביוונית: Εθνική Οργάνωσις Κυπρίων Αγωνιστών, ובראשי תיבות: EOKA – "ארגון לאומי של לוחמים קפריסאים"), ארגון מחתרתי יווני-קפריסאי שהוקם על ידי גאורגיוס גריבס (Γεώργιος Γρίβας) ב־1955, אשר פתח במלחמת גרילה כדי לגרש את כוחות הכיבוש הבריטיים מקפריסין, הגדרה עצמית לתושבי האי ולאיחודו (Ένωσις, אֶנוֹסִיס) עם יוון. הארגון פורק ב־1959, אז יצאה קפריסין לעצמאות, אולם גריבס שב והחיה אותו ב־1971. (EOKA B)

==רקע==
בריטניה הבטיחה את קפריסין ליוון באם זו תצטרף לצד מדינות ההסכמה במלחמת העולם הראשונה. יוון לא נענתה להצעה הזו וההבטחה לא מומשה. וכך, קפריסין שהייתה כבר בשליטה בריטית מאז 1878, הפכה למושבת כתר בריטית.

==מאבק==

המאבק הצבאי של הארגון החל ב-1 באפריל 1955. האירועים ביום הראשון למאבק נקראו התקפות 1 באפריל. באותו יום בוצעו התקפות על מחנות של הצבא הבריטי ומתקנים בריטיים בניקוסיה ופמגוסטה. במהלך ארבע השנים הבאות נמשכו הפעולות כנגד מתקנים בריטיים וכנגד קפריסאים שנחשדו בשיתוף פעולה עם השלטון הבריטי.

הנהגת הארגון הקומוניסטי AKEL התנגדה לפעילות הצבאית של אאוקה, בהעדיפה שביתות והפגנות. הפעילות הצבאית הייתה מנוגדת לעמדותיה של ההנהגה הקודמת, שכחמש שנים קודם לכן עמדה מאחורי משאל העם של שנת 1950, ובו 98% מתושבי קפריסין שהשתתפו בו הצביעו בעד איחודו של האי עם יוון; אמנם, משאל העם כלל פגמים רבים והוחרם בידי חלקים נרחבים בקרב ציבור הקפריסאים. רבים מחברי המפלגה לחמו במלחמת העולם השנייה לצד בעלות הברית, 

ב-1971 שוב הקים גריבס כוח מעין צבאי קפריסאי-יווני אשר נטל לעצמו את השם EOKA-B, בתגובה לכך שנשיא קפריסין, הארכיבישוף מקאריוס השלישי, נטש, לדעתו של גריבס, את רעיון האיחוד עם יוון. הכוח שהוגדר כארגון טרור, הן על ידי טורקיה ובריטניה והן על ידי מקאריוס עצמו, נתמך בידי ממשלת הגנרלים היוונית. לאחר מותו של גריבס בינואר 1974 הגבירה החונטה הצבאית היוונית את שליטתה בארגון, ובעידודה, ב-15 ביולי 1974, תפס הארגון את השלטון במסגרת הפיכה צבאית. התגובה הטורקית לא איחרה להגיע, וממשלתו של בולנט אג'וויט הורתה לצבא הטורקי לפלוש אל האי.

==קישורים חיצוניים==

* 

== הערות שוליים ==

קטגוריה:קפריסין: ארגונים
קטגוריה:קפריסין הבריטית
קטגוריה:מחתרות
קטגוריה:יחסי הממלכה המאוחדת – קפריסין
קטגוריה:הסכסוך הקפריסאי
קטגוריה:תנועות בדלניות
אאורופה נוסטרה

אֵאוּרוֹפָּה נוֹסְטְרָה (באיטלקית: Europa Nostra – "אירופה שלנו") היא הפדרציה הכלל-אירופאית למורשת תרבותית וארגון-הגג המייצג של כ-250 ארגונים בלתי-ממשלתיים בארבעים וחמש מדינות בכל רחבי אירופה. הארגון מייצג את ארגוני החברה האזרחית האירופאית הפעילים בשדה המורשת כלפי ארגונים בינלאומיים הנוגעים בדבר, ובמיוחד מוסדות האיחוד האירופי, מועצת אירופה ואונסק"ו.

אאורופה נוסטרה מתמקדת בהעלאת נושא המורשת ותועלותיה אל הזרם המרכזי של התודעה הציבורית ובקידום תחום המורשת בסדר העדיפויות של המדיניות הציבורית, הן ברמה הכלל-אירופית והן ברמה המדינתית. מטרותיה הראשיות הן לקדם, ברמה האירופאית, סטנדרטים גבוהים של איכות בתחום שימור המורשת, אדריכלות ותכנון עירוני וכפרי, וכן לפעול למען פיתוח מאוזן ובר-קיימא של הסביבה הטבעית, הבנויה, הכפרית והעירונית.

אאורופה נוסטרה תומכת במסעות פרסום מדינתיים ובינלאומיים למען שימור מורשתה של אירופה המצויה בסיכון והצלתה. היא מעודדת יוזמות הדגמה התורמות לשימור ולחיזוק המורשת התרבותית על ידי הכרה בהישגי מורשת היוצאים מן הכלל, ובמיוחד על ידי ארגון פרס האיחוד האירופי לשימור תרבותי (פרסי אאורופה נוסטרה), בשותפות עם הנציבות האירופית. בראשית שנת 2006 נבחרה אאורופה נוסטרה להיות משרד הקישור החדש לתיאום ימי המורשת האירופית (European Heritage Days), יוזמה משותפת של מועצת אירופה והנציבות האירופית.

==קישורים חיצוניים==

* 

קטגוריה:ארגונים בין-לאומיים אזוריים
קטגוריה:אירופה: תרבות
קטגוריה:ארגוני תרבות
קטגוריה:ארגונים בין-לאומיים לא-ממשלתיים
ארקולנו

ארקולנו (באיטלקית: Ercolano) היא עיר איטלקית בפרובינציית נאפולי שבמחוז קמפאניה. עד 1969 נקראה רזינה. בעיר מתגוררים כ-55,000 תושבים (2009).

== היסטוריה ==

ארקולנו עברה מספר גלגולים. עד שנת 79 לספירה נקראה העיר הרומית ששכנה במקום בשם הרקולנאום. הרקולנאום הייתה עיר שנוסדה ככל הנראה על ידי מתיישבים יוונים, מאות שנים לפני הספירה, ונקראה על שמה של הדמות המיתולוגית הרקולס. בהמשך שלטו בעיר שבטים סאמניטים, עד להשתלטות הרומית על אזור קמפאניה במאה השלישית לפנה"ס. העיר הפכה לעיר רומאית רק לאחר מלחמת בעלות הברית בשנת 89 לפנה"ס.

בתקופה הרומאית שימשה העיר כאתר נופש לעשירי רומא.
בשנת 79 לספירה נחרבה הרקולנאום על ידי נחשול פירוקלסטי שגלש במורדות הר הגעש וזוב וכיסה אותה בשכבה של כ-20 מטרים של אפר געשי.

הרקולנאום, ארקולנו והווזוב
חלק קטן מתושבי העיר נספו, ואחרים הצליחו להימלט ונטשו אותה. רק כ-1000 שנים מאוחר יותר קם יישוב חדש, במקום שנודע כ"קסטל די רזינה" (Castel di Resina). ב-500 השנים הבאות הלכה ונבנתה במקום העיירה רזינה, שנבנתה בחלקה על שטחה של הרקולנאום.

ב-1709 נחשפו במקרה שרידי העיר העתיקה בעת שאיכר מקומי חפר באר ונתקל בשרידי האמפיתיאטרון העירוני. חשיפת הרקולנאום נתקלה בקשיים בין היתר משום היות בתיה של רזינה בנויים בחלקם בשטח העתיקות.
במאה ה-19 עברה רזינה לשליטת ממלכת שתי הסיציליות ב-1816 עד לכיבושה של זו ואיחוד איטליה ב-1861.

ב-1969 שינתה רזינה את שמה לארקולנו, שמה האיטלקי של הרקולנאום.

==קישורים חיצוניים==

* 
* 

קטגוריה:איטליה: ערי חוף
קטגוריה:קמפניה: ערים
הכפים הגדולים

נתיב ספינות המפרש דרך שלושת הכפים הגדולים
הנתיבים הנוכחיים לאוסטרליה ולמזרח הרחוק באדום והמסלול ה[[אנטיפודי לו בצהוב]]
הכֵּפים הגדולים הם הכינוי שניתן לשלושת הכפים הגדולים בחצי הדרומי של כדור הארץ, הנושקים לאוקיינוס הדרומי.
שלושת הכפים הם: כף התקווה הטובה באפריקה, כף הורן שבאמריקה הדרומית וכף לווין שבאוסטרליה. כף אגולס הממוקם כ-150 קילומטרים דרומית מזרחית לכף התקווה הטובה, נחשב לעיתים במקומו לאחד משלושת הכפים הגדולים.

בימים שלפני חפירת תעלת סואץ ב-1869 ותעלת פנמה ב-1914 היו הכפים הגדולים נקודות ציון משמעותיות בנתיב המפרשיות, הנתיב הימי מאנגליה לאוסטרליה וניו זילנד, מאחר שלספינות נשקף סיכון רב בעוברן מדרום לכפים אלה. בפרט, מסוכן השיט בגלל תנאי הים באזור כף הורן וכף אגוליאש. שניהם נחשבו כמקומות המסוכנים ביותר לימאים, שרבים מהם איבדו בהם את חייהם.

השיט בכף הורן מאופיין בסערות, גלים גבוהים, זרמי ים חזקים וקרחונים. סכנות אלה הפכו את הכף לאתר טביעתן של אוניות רבות במהלך ההיסטוריה. גם הפלגה מדרום לכף אגוליאש נחשבת למסוכנת בגלל רוחות חזקות וסערות המלוות בגלי ענק המגיעים לגובה של 30 מטר והיכולים להטביע גם ספינות גדולות. 

עם חפירתן של התעלות, פחת הצורך להקיף את אמריקה הדרומית דרך כף הורן במסע בין האוקיינוס האטלנטי לאוקיינוס השקט, ואת אפריקה מדרום לכף התקווה הטובה וכף אגוליאש במסע בין האוקיינוס ההודי והאטלנטי, ולמעשה, כיום רק אוניות שגודלן מסווג כקייפסייז נדרשות להקפה זו.

למרות קיום החלופות, שיט סביב כף הורן נחשב לאחד האתגרים הבולטים בקרב שייטי יאכטות, וחלקם עוברים בנתיב זה בניסיונם להקיף את העולם.
מסע דרך כף התקווה הטובה נקרא נתיב הכף. נתיב זה היה בשימוש נרחב בין השנים 1967 - 1975 על רקע סגירתה של תעלת סואץ על ידי מצרים.

בספרו "הדרך הארוכה", כתב משיט היאכטות ברנאר מואטסיה :

קטגוריה:גאוגרפיה
קטגוריה:נתיבי שיט
קטגוריה:לשונות יבשה
אורורה (מיתולוגיה)

אורורה
אָוּרוֹרָה (בלטינית: Aurora, משמעותה 'שחר') היא אלת השחר במיתולוגיה הרומית ובשירה הלטינית. אורורה היא בת-השוואה לאלה היוונית אאוס, הגם שאורורה אינה טומנת בחובה תהודה כלשהי לאלה קדמונית אדירה. אלת השחר ההינדית היא אוּשַאס.

==במיתולוגיה הרומית==
במיתולוגיה הרומית, אורורה, אלת השחר, מחדשת את עצמה בכל בוקר ובוקר ונוסקת לרוחב השמים, בהכריזה על הגעת החמה. יש לה שני אחים: אח (סוֹל, השמש) ואחות (לוּנַה, הירח).

מיתוס שנלקח מאגדות האלה היוונית אאוס על ידי משוררי הלטינית מגולל את סיפורו של אחד ממאהביה, נסיך טרויה, טיתונוס. טיתונוס היה בן-תמותה, ואמור היה להזדקן ולבסוף למות. ברצותה לחיות עם אהובה לנצח נצחים, אורורה ביקשה מיופיטר (המקביל לזאוס) להעניק חיי אלמוות לטיתונוס. יופיטר נענה למשאלתה, אולם המשאלה הייתה פגומה ולא כללה את שמירת מראהו הצעיר לנצח. כתוצאה מכך, טיתונוס הוסיף להזדקן לעד, ואורורה הפכה אותו לבסוף לחגב.

==אורורה בתרבות המודרנית==
*באחת מן הגרסאות של היפהפייה הנרדמת נקראה היפהפייה הנרדמת אורורה.

*האסטרואיד שהתגלה ב-1867 על ידי ג'יימס קריג ווטסון נקרא על שמה.

*השם הלועזי של זוהר הקוטב זה אורורה.

==ראו גם==
*אאוס

==קישורים חיצוניים==

קטגוריה:אלות רומיות
קטגוריה:אלות שמש
קטגוריה:דמויות מהמיתולוגיה שעל שמן כוכב לכת מינורי
קטגוריה:שחר
אוריסטאנו

אוריסטאנו היא עיר ורשות מקומית באי סרדיניה השייך לאיטליה. בעיר כ-30,000 תושבים וכלכלתה מבוססת בעיקר על דיג. העיר היא בין היתר מושבה של הארכיבישופות של הכנסייה הקתולית של אוריסטאנו.

אוריסטאנו היא בירת נפה באותו שם, ומצויה בצפון מערב רמת קמפידנו, על שפך נהר הטירסו, הנהר הארוך ביותר בסרדיניה, שלעיתים מכונה "הנילוס של סרדיניה". 

בתקופה הביזנטית, אוריסטאנו נקראה אריסטיאניס והוקמה בקרבת היישוב הפיניקי אותוקה (כיום סנטה ג'וסטה). ב-1070 החלה אריסיאניס לצבור חשיבות, כשהארכיבישוף טורקוטוריו הפך אותה למושב הבישופות, במקום העיר תארוס שהייתה ממוקמת באזור החוף והייתה נתונה למתקפות "סרצנים" (מוסלמים). העיר הפכה לבירת הג'ודיקאטו (מקבילה לדוכסות) של ארבוראה. בתקופה זו תוכננו ביצורים.

== קישורים חיצוניים ==

* 
* 

קטגוריה:סרדיניה: ערים
מינטונז פליי האוס

המינתונז פלייהאוס.
מינטונז פליי האוס (בתרגום חופשי: בית המשחקים של מינטון) הוא מועדון ג'אז ותיק בהארלם שבניו יורק. המועדון נבנה בכספו של נגן הסקסופון הנרי מינטון ב-1938. המועדון מפורסם בעיקר בהיותו מקום המצאת הבי בופ. בשנות הארבעים היו קני קלארק, דיזי גילספי ות'לוניוס מונק מבצעים שם ג'מים עם צ'ארלי פארקר. מתוך אלתורים אלו צמח לימים הבי בופ, שהוא הבסיס לכל הג'אז המודרני. עוד לפני פארקר החל הגיטריסט צ'ארלי כריסטיאן להתנסות שם במוזיקה חדשנית.

קטגוריה:ארצות הברית: מועדוני ג'אז ומוזיקה קלה
קטגוריה:בי בופ
1992 במדע

רשימת אירועים מדעיים עיקריים שהתרחשו ב-1992.

== ארכאולוגיה ==
* תחילת חפירות בתל דן.

==אסטרונומיה==
* גילוי ראשון של כוכב לכת חוץ-שמשי.
* גילוי גוף שככל הנראה מהווה חלק של חגורת קויפר.

==טכנולוגיה==
* הצגת טלפון חכם ראשון על ידי חברת IBM.
* 3 בדצמבר – נשלח מסרון ראשון בעולם.

== מדעי המחשב ==
* לפי הערכה - מספר משתמשי האינטרנט מגיע למיליון איש.

==רפואה==
* תחילת שימוש בדפו פרוברה

== פרסים ==
* פרס נובל
**פרס נובל לפיזיקה - ז'ורז' שרפק צרפת, על המצאה ופיתוח של גלאי חלקיקים, ובמיוחד התא הפרופורציונלי הרב חוטי.
** פרס נובל לכימיה - רודולף מרקוס, ארצות הברית, על תרומותיו לתאוריה של תגובות העברת אלקטרונים במערכות כימיות.
** פרס נובל לפיזיולוגיה ורפואה - אדמונד ה. פישר שווייץ/ארצות הברית, אדוין ג. קרבס, ארצות הברית, על גילוי כיצד הוספת זרחה (PO4) לחלבונים מאפשרת ויסות תהליכים ביולוגיים.
**פרס טיורינג - באטלר לאמפסון (Butler W. Lampson)
*פרס ישראל
** מדעי היהדות - שאול ישראלי, יהודה קיל, דניאל שפרבר
** מדעי החברה - משה ליסק, ראובן פוירשטיין
** מדעי החיים - דוד ארליק, יצחק ואהל

==נפטרו==
* 1 בינואר – גרייס הופר, מדענית מחשב אמריקנית, ואדמירל משנה בצי האמריקני מחלוצי המחשוב המתכנתת הראשונה על המחשב הרווארד סימן 1 ומפתחת המהדר הראשון לשפת תכנות (נולדה ב-1906)
* 28 בינואר – נחמן אביגד, ארכאולוג ישראלי (נולד ב- 1905)
*
* 13 בפברואר – ניקולאי בוגוליובוב, פיזיקאי ומתמטיקאי סובייטי, התמחה בתחום פיזיקה גרעינית (נולד ב- 1909)
*22 במרץ – ארתור קרונקויסט בוטנאי אמריקאי, התמחה בחקר משפחת המורכבים, יצר את מערכת המיון של קרונקויסט (נולד ב- 1919)
* 6 באפריל – אייזק אסימוב, ביוכימאי וסופר יהודי אמריקאי יליד ברית המועצות, התפרסם ככותב ספרי מדע בדיוני (נולד ב-1920)
* 6 באפריל – הרמן מארק, כימאי וקריסטלוגרף אוסטרי-אמריקאי ממוצא יהודי, תרומתו העיקרית הייתה בפיתוח מדע הפולימרים (נולד ב-1895)
* 10 באפריל – פיטר מיטשל, ביוכימאי בריטי, חתן בפרס נובל לכימיה (1978) על גילוי המנגנון הכימואוסמוטי (chemiosmosis) של סינתזת ATP (נולד ב-1920)
* 24 ביולי – גבריל איליזרוב היה רופא אורתופד יהודי-רוסי שפיתח מתקן להארכת גפיים וטכניקה ניתוחית הנושאים את שמו (נולד ב-1921)
* 4 באוקטובר – זולטן באי, פיזיקאי גרעין הונגרי אמריקאי, חסיד אומות העולם (נולד ב-1900)
* 27 באוקטובר – דייוויד בוהם (נולד ב-1917), פיזיקאי יהודי-אמריקאי, תרם רבות לתחומים שונים בפיזיקה תאורטית, פילוסופיה, נוירופסיכולוגיה ופילוסופיה, השתתף בפרויקט מנהטן
* 29 באוקטובר – מאור מנדס (נולד ב-1913), רופא ישראלי, למחלות ריאה ומומחה למחלת השחפת, ממדבירי השחפת בישראל
* 5 בנובמבר – יאן אורט, אסטרונום הולנדי, מחלוצי הרדיו-אסטרונומיה (נולד ב-1900)
* 26 בדצמבר – ג'ון קמני (נולד ב-1926), מתמטיקאי ומדען מחשב יהודי-אמריקאי יליד הונגריה, מממציאי שפת התכנות BASIC, חלוץ השימוש במחשבים לחינוך במכללות. ב-1972 פתח את שערי דארטמות' קולג' לנשים

==קישורים חיצוניים==

*
ארתור בלאנק

ארתור מ. בלאנק (באנגלית: Arthur M. Blank) (נולד ב-27 בספטמבר 1942) הוא איש עסקים יהודי אמריקאי, מייסד שותף של הום דיפו. בלאנק הוא בעליהן של קבוצות הפוטבול האמריקאיות - אטלנטה פלקונס בליגת NFL והג'ורג'יה פורס בליגת הפוטבול באולמות (AFL). ידוע גם בזכות פעילותו הפילנתרופית.

==שנותיו הראשונות==
ארתור בלאנק נולד ב-27 בספטמבר 1942 וגדל בפלאשינג, ניו יורק למשפחה יהודית. הוא גר עם אביו מקס, אימו מולי ואחיו הבכור מייקל. בלאנק למד במכללת באבסון ולאחר שלוש שנים, ב-1963 סיים תואר ראשון במדעים עם תעודה במינהל עסקים.

==קריירה==
לאחר סיום הלימודים במכללה ארתור הועסק על ידי Handy Dan Hardware, והחל לעלות במעלה סולם התפקידים עד שהגיע לתפקיד מנהל אזורי, אך בשנת 1978 פוטר בגלל ויכוח עם המנהלים.

בשנת 1978, יחד עם ברני מרקוס (מנהל לשעבר ב-Handy Dan Hardware) ובעזרתו של בנקאי השקעות מניו יורק, קן לנגון שאסף קבוצת משקיעים פתחו חנות בשיטת "עשה זאת בעצמך" ובשנת 1979 השניים שיווקו מחסן להרכבה עצמית שהפך את הבעלים למיליארדרים. במשך 19 שנים בלאק שימש כרואה החשבון של החברה ולאחר מכן החליף את מרקוס בתור המנכ"ל. הוא פרש מהחברה בשנת 2001 בתפקיד של יושב-ראש שותף.

==בעלויות בספורט==
בשנת 2002 בלאנק קנה את ארגון האטלנטה פלקונס (קבוצת פוטבול ב-NFL) מטיילור סמית ובשנת 2004 קנה את קבוצת ה-AFL ג'ורג'יה פורס. בלאנק החזיר את הקבוצה לאטלנטה מפרבר שהקבוצה מוקמה בו במשך כמה שנים. מ-2017 הוא מחזיק בקבוצת הכדורגל אטלנטה יונייטד מליגת הMLS האמריקאית.

==כיום==
כיום בבעלותו שתי קבוצות פוטבול אמריקני והוא גם הנשיא והמנכ"ל של קבוצת AMB ושל קרן "משפחת בלאנק". בלאנק נשוי ולו שישה ילדים. ב-21 בספטמבר 2006 הונו הוערך בכ-1.3 מיליארד דולר. הוא מתגורר בבאקהד, אטלנטה.

==קישורים חיצוניים==

קטגוריה:ניו יורק: אישים
קטגוריה:אנשי עסקים יהודים אמריקאים
קטגוריה:עסקני ספורט יהודים
קטגוריה:בעלי קבוצות פוטבול
קטגוריה:מיליארדרים יהודים אמריקאים
קטגוריה:עסקני ספורט אמריקאים
קטגוריה:נדבנים יהודים אמריקאים
קטגוריה:אמריקאים שנולדו ב-1942
אצטדיון פארקן

אצטדיון פארקן הוא אצטדיון כדורגל המשמש את פ.צ. קופנהגן ונבחרת דנמרק, האצטדיון נבנה בין השנים 1990–1992 ויכול להכיל עד 38,050 צופים למשחק כדורגל ועד כ־55,000 צופים להופעות חיות.

==היסטוריה==
האצטדיון נחנך ב-9 בספטמבר 1992 בהפסד של נבחרת דנמרק 2-1 לנבחרת גרמניה במשחק ידידות. בעבר, היה מסוגל האצטדיון להכיל כ-42,000 צופים, אך בעקבות סדרת שיפוצים שעבר האצטדיון, שבמסגרתם הותקנו בו תאי צפייה, ירדה קיבולת האצטדיון ל-38,050 מושבים. באצטדיון התקיימה תחרות האירוויזיון לשנת 2001. הוא גם נבחר לארח ביורו 2020 שלושה משחקים של נבחרת דנמרק בשלב הבתים ומשחק אחד בשמינית הגמר (ספרד נגד קרואטיה בו ניצחה ספרד 3-5 אחרי הארכה).

===משחקים מרכזיים===
{| class="wikitable" style="text-align: right;"
|-
!תאריך
!מארחת
!תוצאה
!אורחת
!תחרות
!צופים
|-
|4 במאי 1994||ארסנל||style="text-align:center;"|1-0||פארמה||גמר גביע אירופה למחזיקות גביע 1993-94||style="text-align:center;"|33,765
|-
|17 במאי 2000||גלאטסראיי||style="text-align:center;"|0-0<br />(פ4-1)||ארסנל||גמר גביע אופ"א 2000||style="text-align:center;"|38,919
|-
|8 באוקטובר 2005||דנמרק||style="text-align:center;"|1-0||יוון||מוקדמות מונדיאל 2006 בית 2||style="text-align:center;"|42,099<br />(שיא אצטדיון)
|-
|6 באפריל 2006||פ.צ. קופנהגן||style="text-align:center;"|1-0||לילסטרום|| גמר הרויאל ליג 2005-06||style="text-align:center;"|13,617
|-
|30 באפריל 2006||פ.צ. קופנהגן||style="text-align:center;"|0-0||ברונדבי||הסופר ליגה הדנית 2005-06||style="text-align:center;"|41,201<br />(שיא ליגה)
|-
|2 ביוני 2007||דנמרק||style="text-align:center;"|3-0 טכני||שוודיה||מוקדמות יורו 2008 בית ו'||style="text-align:center;"|42,083
|}

מבט מבחוץ

== קישורים חיצוניים ==
* 

* [http://www.worldstadiums.com/stadium_pictures/europe/denmark/copenhagen_parken.shtml אצטדיון פארקן] באתר WorldStadiums

פארקן
קטגוריה:קופנהגן: מבנים
קטגוריה:קופנהגן: ספורט
פארקן
קטגוריה:פ.צ. קופנהגן
תרנגולי הודו

תרנגולי הודו (שם מדעי: Meleagridini) הוא שבט של עופות ממשפחת הפסיוניים המכילה את המינים הגדולים ביותר בסדרת התרנגולאים. בעבר שבט זה השתייך לתת-משפחה עצמאית (Meleagridinae), אך לאחרונה הועבר לתת-משפחת הפסיונים לאחר בדיקות פילוגנטיות חדשות.

תרנגול ההודו קיבל את שמו בעברית עקב הטעות של מגלים אמריקה שחשבו שהגיעו להודו. באותו אופן הכינוי האנגלי "turkey", התפתח בשל בלבול בין תרנגול ההודו לבין הפנינייה, שמקורה באפריקה והיא נודעת כנראה לאנגלים דרך סוחרים טורקיים.

עופות אלה קיימים החל מהמיוקן והם אנדמיים לאמריקה הצפונית. הגדול שבהם הוא תרנגול הודו מצוי, אשר בפרטים המבויתים יכול להגיע למשקל 40 ק"ג. הזנים המבויתים אינם מסוגלים לעוף אך פרטי הבר הם זריזים הן על הקרקע והן באוויר.

בעונת הרבייה הזכרים מגדלים נוצות זנב ארוכות המזכירות זנבות טווסים ונועדו להתפאר לנקבות.

==מיון==
*סוג תרנגול הודו (Meleagris)
**מין תרנגול הודו מצוי (Meleagris gallopavo)
**מין תרנגול הודו עינוני (Meleagris ocellata)
**מין תרנגול הודו קליפורני (Meleagris californica) - נכחד
**מין Meleagris crassipes - נכחד
*סוג ומין יחיד Proagriocharis kimballensis - נכחד
*סוג ומין יחיד Rhegminornis calobates - נכחד

== קישורים חיצוניים ==

*
קטגוריה:שבטי בעלי חיים
חוגלות

[[חוגלה אדמונית]]
חוגלות (שם מדעי: Perdicinae) היא קבוצה מבוטלת של פסיוניים מסדרת התרנגולאים, בה המינים הקטנים ביותר במשפחה. כיום רואים בתת-משפחה זו קבוצה מבוטלת, מאחר שמיניה בעלי מאפיינים של מינים מתת-משפחות אחרות. לפי מחקר מ-2021 רואים כיום בחוגלות קבוצה פוליפילטית והמינים שנכללו בה כלולים כיום בשלושה תת-משפחות אחרות: פסיונים, רולוליים וטווסים.

החוגלות כוללות עופות קטנים יחסית ופחות מקושטים מהפסיונים אך עדיין הזכרים בעלי נוצות מפוארות כדי למשוך נקבות בעונת הרבייה. הם מצויים במגוון אזורי חיות, בעיקר בסוואנות ובערבות עשב, לאורך העולם הישן וכמה מינים חיים גם באוסטרליה. מספר מינים כמו חוגלית אפורה הופצו גם בערבות אמריקה הצפונית.

==סוגי החוגלות==
* סוג חוגלה (Alectoris)
* סוג קורא (Ammoperdix)
* סוג בו מין יחיד שליו הר השלג (Anurophasis monorthonyx)
* סוג חוגלת הרים (Arborophila)
* סוג חוגלית אסיה (Tropicoperdix)
* סוג שליו במבוק (Bambusicola)
* סוג בו מין יחיד חוגלה חלודית (Caloperdix oculeus)
* סוג שליו (Coturnix)
* סוג פרנקולין (Francolinus)
* סוג פרנקולין קטן (Peliperdix)
* סוג בו מין יחיד פרנקולין מצויץ (Dendroperdix sephaena)
* סוג פרנקולין מפוספס (Scleroptila)
* סוג פרנקולין חוגלתי (Pternistis)
* סוג תרנגול דרבני (Galloperdix)
* סוג בו מין יחיד חוגלת ראש-ארגמן (Haematortyx sanguiniceps)
* סוג בו מין יחיד חוגלת שלג (Lerwa lerwa)
* סוג בו מין יחיד חוגלה מדגסקרית (Margaroperdix madagarensis)
* סוג בו מין יחיד חוגלה שחורה (Melanoperdix niger)
* סוג בו מין יחיד שליו ההימלאיה (Ophrysia superciliosa)
* סוג שליו שיחים (Perdicula)
* סוג חוגלית (Perdix)
* סוג ריזוטרה (Rhizothera)
* סוג בו מין יחיד חוגלה מצויצת (Rollulus rouloul)
* סוג תרנגול שלג (Tetraogallus)
* סוג חוגלה פסיונית (Tetraophasis)
* סוג חוגלת טנזניה (Xenoperdix)

==קישורים חיצוניים==

קטגוריה:בעלי חיים שתוארו ב-1821
קטגוריה:טקסונים שתוארו בידי תומאס הורספילד
קטגוריה:פסיוניים
קטגוריה:קבוצות עופות שהתבטלו
חוגלה (עוף)

פסיפס הציפורים בקיסריה]]
חָגְלָה (שם מדעי: Alectoris) היא סוג של עופות ממשפחת הפסיוניים, בסדרת התרנגולאים. 

גובהה כ-30 ס"מ. המקור והרגליים אדומים; כנפיה מפוספסות בצבעי לבן, חום ושחור; הצוואר בהיר ומוקף פס שחור, והחזה בצבע אפור-תכול. 

החוגלה היא עוף חברתי החי בלהקות המונות בין 10–20 פרטים, כאשר בעונת הדגירה (לרוב בחודש פברואר) הלהקה נפרדת לזוגות. בעונה זו מתרחשים משחקי חיזור של הזכרים מול הנקבות. לאחר מכן, עם בוא תקופת הדגירה, הנקבה חופרת גומה באדמה, אותה היא מרפדת בעלים, ומטילה בה ביצים. הזכר נשאר עם הנקבה בתקופה זו, ולאחר כחודש, עם בקיעת הביצים, הוא עוזב ומצטרף ללהקת זכרים.

החוגלה מהירה למדי בריצה, אך אינה מסוגלת לעוף למרחק רב בשל כובד משקלה.

==החוגלה במקורות ישראל==

יש המזהים את ה"קורא" המקראי עם החוגלה. במשנה נזכר "קורא זכר" שלדעת ר' אליעזר חייב במצות שילוח הקן (חולין יב ב). כבר הקדמונים כמו אריסטו ידעו שהזכר של החוגלה דוגר לעיתים על הביצים כמו הנקבה. החוגלה, וגם מיני החוגלית המצויים באירופה, הם עופות כשרים, והייתה להם מסורת כשרות פעילה בקהילות רבות כמו ארץ ישראל, ספרד, מרוקו, אנגליה וגרמניה.

== מינים בסוג ==
החוגלה מצויה כמעט בכל רחבי ארץ ישראל, בעיקר באזורים ההרריים.
בסוג נמנים המינים הבאים:
* חוגלה ברברית (Alectoris barbara)
* חוגלת סלעים (Alectoris chukar), המין היחיד המצוי בישראל: מין יציב, נפוץ מאוד בצפון הארץ ובמרכזה. תת-המין A. sinaica נפוץ באזורים המדבריים בדרום הארץ.
* חוגלה יוונית (Alectoris graeca)
* חוגלת פז'בלסקי (Alectoris magna)
* חוגלה ערבית (Alectoris melanocephala)
* חוגלת פילבי (Alectoris philbyi)
* חוגלה אדמונית (Alectoris rufa)

==קישורים חיצוניים==

==הערות שוליים==

קטגוריה:בעלי חיים שתוארו ב-1829
קטגוריה:טקסונים שתוארו בידי יוהאן יקוב קאופ
קטגוריה:טווסים
תפזורת

תפזורת
תפזורת מספרים
תפזורת היא חידת חיפוש וסימון במסגרת נתונה.

בחידת תפזורת הפותר צריך לחפש, לאתר ולסמן, בתוך בליל האותיות שבמסגרת הנתונה, רצפים של אותיות המרכיבים את המילים הנתונות מתחת למסגרת. כיוון קריאת המילים יכול להיות מימין לשמאל, משמאל לימין, מלמעלה למטה ומלמטה למעלה. בתפזורות מסוימות (לא בכל התפזורות) יש גם מילים שכיוון קריאתן הוא באלכסון, משמאל לימין או מימין לשמאל, כלפי מעלה או כלפי מטה.

יש תפזורות בהן כל המילים המבוקשות קשורות לנושא מסוים, למשל: הלבשה, כלי נשק, פרחים וכדומה.

בהוראות הפתרון מקובל לציין מה הם כיווני הקריאה (האם כוללים אלכסונים או לא) או לסמן אותם על ידי צומת חיצים.

== תפזורת מספרים ==
לפי אותו עיקרון בו פועלת חידת התפזורת הרגילה, יש גם חידת תפזורת מספרים. בתפזורת מספרים, להבדיל מהתפזורת הרגילה, צריך למצוא מספרים (במקום המילים) בתוך בליל של ספרות (במקום אותיות). את המספרים החבויים בתוך בליל הספרות קוראים לפי אותם הכיוונים, כמו המילים בתפזורת רגילה.

==ראו גם==
* תשבץ
==קישורים חיצוניים==

קטגוריה:חידות
פסיונים

פסיונים (שם מדעי: Phasianinae) היא תת-משפחה במשפחת הפסיוניים שבסדרת התרנגולאים. עופות אלה חיים על הקרקע והם בולטים בצבעיהם ובנוצותיהם הראוותניות, בהם משתמשים הזכרים כדי להרשים את הנקבות אשר בניגוד אליהם, קטנות יותר ובעלות נוצות עמומות ופשוטות.

מינים מפורסמים מקבוצה זו כוללים את הטווס ההודי, הארגוס הגדול – העוף בעל הזנב הארוך ביותר ותרנגול בנקיבה, ממנו בוית תרנגול הבית.

===מיון===
ב-2021 הוחלט לצרף לקבוצה זו מינים רבים, שנחשבו קודם לבני תת-משפחות אחרות ביניהם כל בני הקבוצות תרנגולי הודו ושכווים ששויכו במקור לתת-משפחות נפרדות וכן מיני חוגלות רבים:

**שבט Lerwini
***סוג ומין יחיד חוגלת שלג (Lerwa lerwa)
**שבט Ithaginini
***סוג ומין יחיד פסיון דם (Ithaginis cruentus)
**שבט Lophophorini
***סוג טרגופן (Tragopan)
***סוג חוגלה פסיונית (Tetraophasis)
***סוג מונאל (Lophophorus)
**שבט Pucrasiini
***סוג ומין יחיד פסיון קוקלאס (Pucrasia macrolopha)
**שבט תרנגולי הודו (Meleagridini)
***סוג תרנגול הודו (Meleagris)
**שבט שכווים (Tetraonini)
***סוג ומין יחיד שכווי הצווארון (Bonasa umbellus)
***סוג שכווי הלענה (Centrocercus)
***סוג שכווי מזרחי (Dendragapus)
***סוג שכווי אורנים (Falcipennis)
***סוג שכווי לבן (Lagopus)
***סוג שכווי (Tetrao)
***סוג שכווי יערות (Tetrastes)
***סוג שכווי ערבות (Tympanuchus)
**שבט Rhizotherini
***סוג ריזוטרה (Rhizothera)
**שבט Phasianini
***סוג חוגלית (Perdix)
***סוג שובל (Syrmaticus)
***סוג אפודי (Chrysolophus)
***סוג פסיון (Phasianus)
***סוג ומין יחיד פסיון ואליש (Catreus wallichii)
***סוג אוזני (Crossoptilon)
***סוג פסיון אדום-גב (Lophura)

== גלריה ==
<gallery mode=packed heights=90>
קובץ:Chrysolophus pictus walking.JPG|אפודי הזהב
קובץ:082 -ROCK PTARMIGAN (6-10-2016) kougarok road, nome, alaska (12) (28228691426).jpg|שכווי הצפון
קובץ:Chrysolophus amherstiae 18092009.jpg|אפודי סהרוני
קובץ:Swinhoe's Pheasant 0673.jpg|פסיון סווינהו
קובץ:Wild Turkey -91 100- (26823792789).jpg|תרנגול הודו מצוי
קובץ:HIMALAYAN MONAL.jpg|מונאל ההימלאיה
קובץ:Grey partridge (46454530105).jpg|חוגלית אפורה
קובץ:Cheer Pheasant.jpg|פסיון ואליש
קובץ:20140417 Satyr-Tragopan.jpg|טרגופן פניני
</gallery>

==קישורים חיצוניים==

*
קטגוריה:בעלי חיים שתוארו ב-1821
קטגוריה:טקסונים שתוארו בידי תומאס הורספילד
שכווים

שֶׂכְוִוים או שֶׂכְוִיֵּי יְּעָרוֹת (שם מדעי: Tetraonini) הוא שבט של עופות שוכני קרקע ממשפחת הפסיוניים. בעבר השכווים נחשבו לתת-משפחה (Tetraoninae), אך כיום משוייכים לתת-משפחת הפסיונים לאחר בדיקות פילוגנטיות חדשות. השכווים נפוצים רק בחצי הכדור הצפוני באירופה, אסיה ואמריקה הצפונית, לרוב סביב אקלים ממוזג.

אלו עופות קרקע בעלי דלדל מפואר וכיסי גרון גדולים אצל הזכרים, המתנפחים בעונת הרבייה כדי למשוך נקבות ולהרתיע יריבים. רבים מהם מתאספים יחדיו בבימות זירה. הנקבות לעומתם אפורות ודהויות והן אלו שמטפלות בקן, בביצים ובאפרוחים.

==מיון השכווים==
* סוג בו מין יחיד שכווי הצווארון (Bonasa umbellus)
* סוג שכווי הלענה (Centrocercus)
* סוג שכווי מזרחי (Dendragapus)
* סוג שכווי אורנים (Falcipennis)
* סוג שכווי לבן (Lagopus)
* סוג שכווי (Tetrao)
* סוג שכווי יערות (Tetrastes)
* סוג שכווי ערבות (Tympanuchus)

<gallery>
קובץ:Sage Grouse in Grand Teton NP-NPS.jpg|שכווי לענה גדול
קובץ:Auerhahn-balz.jpg|שכווי ענק
קובץ:Lagopus muta -Iceland-8.jpg|שכווי השלג
קובץ:Dendragapus obscurus USNPS.jpg|שכווי כחול
קובץ:Attwater's Prairie Chicken.jpg|שכווי ערבות ענק
</gallery>

==קישורים חיצוניים==

* 

*
קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
קטגוריה:שבטי בעלי חיים
ונרה 6

ונרה 6 הייתה הגשושית השישית בתוכנית ונרה הסובייטית ששימשה למחקר כוכב הלכת נוגה. היא שוגרה ב-10 בינואר 1969 מ-"טיאז'ולי ספוטניק" ("לוויין כבד" בתרגום מרוסית) לעבר נוגה במטרה להשיג מידע אטמוספירי בהמשך לקודמותיה ונרה 4 ו-5 ששוגרו לנוגה במטרה דומה. מסתה היבשה במסלול הייתה 1130 ק"ג.

הגשושית נבנתה בדומה לוונרה 4 אך שוב כמו ונרה 5 היא עוצבה באופן שעשה אותה חזקה ויציבה יותר. כשהתקרבה לאטמוספירה של נוגה שחררה הגשושית קפסולה במשקל 405 ק"ג עם ציוד מחקר מדעי. בזמן הירידה לעבר נוגה נפתח מצנח כדי להאט את ירידתה לעבר פני כוכב הלכת. הגשושית נכנסה לאטמוספירה של נוגה במהירות של כ -11.17 ק"מ בשנייה בשעה 06:05 UT ב-17 במאי 1969.

ב-17 במאי 1969 במהלך הירידה המואטת שאיפשר המצנח הגשושית החזירה מידע במשך 51 דקות על האטמוספירה של נוגה. היא נחתה בנקודות הציון 5° דרום 23° מזרח. הגשושית גם נשאה מדליון ועליו סמל ברית המועצות ותמונה של לנין על רקע צידה האפל של נוגה.

על סמך הנתונים שהתקבלו ממשימות ונרה 4, 5, ו-6, חשפו החוקרים מידע נוסף. מדידות מדויקות יותר של הרכב האטמוספירה התבצעו בעזרת ניסויים כימיים. משהתברר שהאטמוספירה צפופה הרבה יותר ממה ששיערו בעבר צוידה הגשושית במצנחים קטנים יותר כדי שתוכל לאסוף מידע כמה שיותר קרוב לפני השטח. האטמוספירה כללה 97 אחוז דו־תחמוצת הפחמן, פחות משני אחוז חנקן ופחות מ-0.1 אחוז חמצן.

==קישורים חיצוניים==

* [https://web.archive.org/web/20200325070140/https://solarsystem.nasa.gov/missions/venera-6/in-depth/ מידע מאתר נאס"א]

==הערות שוליים==

קטגוריה:גשושיות סובייטיות
קטגוריה:תוכנית ונרה
קטגוריה:1969 בברית המועצות
מפסק

מַפְסֵק, בּוֹרֵר או מֶתֶג (חשמלי) הוא מנגנון מכני שיכול למַתֵּג (לפתוח ולסגור) מעגל חשמלי, לעיתים תוך הפסקת זרם חשמלי. המפסק נועד לאפשר מספר אופני פעולה של המערכת בהתאם לרצונו של המפעיל או בהתאם לתנאים נמדדים (למשל בהתאם לטמפרטורה). מפסקים מופעלים באופן ידני או על ידי אות חשמלי (למשל שער לוגי), בדרך כלל.

למפסק שני מצבים אפשריים: פתוח, בו המעגל מנותק ולא יכול לזרום בו זרם, וסגור, בו המעגל מחובר וייתכן בו זרם.
עוצמת הזרם והמתח החשמלי אותו המפסק מנתק קובעת את גודלו הפיזי של המפסק. בחלק מהמפסקים, בעת פתיחה של המפסק נוצרת קשת חשמלית.

== צורת פעולה ==

רוב מכריע של המפסקים פועלים על ידי ניתוק פיזי של מוליכים חשמליים והרחקתם זה מזה. יוצאי דופן הם מפסקי מצב מוצק הפועלים על ידי הפיכת תווך מוליך לתווך מבודד.
על מנת שמפסק יהיה יעיל, המרחק בין המוליכים במצב פתוח צריך להיות כזה שלא יאפשר פריצה על ידי קשת חשמלית. מכיוון שמרחק הפריצה יחסי למתח המעגל, הרי שגודל מפסקים נגזר העיקר מהמתח החשמלי. כאמור, בפתיחה של מעגל חשמלי נוצרת קשת, ומפסק שנועד לבצע פעולה כזאת צריך להיות מסוגל לספוג את האנרגיה הנובעת מהקשת עד לכיבויה. מפסקים לעוצמות זרם גבוהות מכילים אמצעים מיוחדים לכיבוי הקשת. מפסקים למתח מעל 1000 וולט נדרשים להתמודדות עם קשתות חשמליות רבות עצמה, ולכן בעלי מבנה מיוחד המבטיח ניתוק המעגל וכיבוי מהיר של הקשת מבלי שהמפסק יינזק.

== סוגי מפסקים ==
=== מאפיינים בסיסיים ===
המאפיינים הבסיסיים של מפסקים הם:
* מספר קטבים (לרוב בין 1 ל-4)
* המתח הנומינלי עבורו נועד המפסק - שימוש במפסק תחת מתח גבוה מזה לו הוא נועד יגרום לפריצת חומר הבידוד ולקצר במפסק.
* זרם עבודה - הזרם המקסימלי אותו יכול המפסק לסבול בעת פתיחתו, מבלי שייגרם נזק למפסק.
* כושר ניתוק - הזרם המקסימלי שהמפסק מסוגל לנתק. זרם זה עלול להסב נזק למפסק.
* מנגנון הפעלה - ידני, אוטומטי (פתיחה וסגירה), חצי אוטומטי (פתיחה אוטומטית וסגירה ידנית).
=== תצורה ===
למפסקים המיועדים להפעלה ידנית שתי תצורות נפוצות:
* מפסק "טוגל" (Toggle), הבנוי כמנוף שניתן להסיט לשני מצבים (קיימים גם מפסקים עם שלושה מצבים). הדוגמה הנפוצה והמוכרת למפסקי טוגל היא מפסקי התאורה הביתיים.
* מפסק פקט או מפסק בורר - מפסק בעל מבנה סיבובי המאפשר מספר רב של מצבים.
תצורה נפוצה פחות למפסקים היא לחצן.
=== תפקיד ===
נהוג לחלק מפסקים לפי התפקוד לו נועדו:
* "מפסק" משמש בדרך כלל לתיאור מפסק שנועד לפתוח מעגל בו זורם זרם חשמלי.
* מנתק הוא בדרך כלל מפסק שנועד לפתוח מעגלים שלא בעת זרימת זרם, או מעגלים שלא אמור לזרום בהם זרם (למשל חיבורי הארקה).
* ממסר הוא מפסק הנשלט באמצעות אות חשמלי. בזרמים חזקים יקרא הממסר "מגען".
* מפסק חצי אוטומטי הוא מפסק שנועד לפעול באופן אוטומטי בעת תקלה במעגל.

<gallery>
Changeover switches.jpg|מפסקים חשמליים (כולל סרגל בצד שמאל, לצורך קנה מידה)
On-Off Switch.jpg|מפסק טוגל במצב סגור
Selector switch.jpg|מפסק בורר למד מתח
</gallery>

== ראו גם ==
* מיתוג
==קישורים חיצוניים==

* [http://www.mada.org.il/exhibitions/electricity/fuse נתיך זה לא סתם חוט], באתר מוזיאון המדע בירושלים
* 

קטגוריה:רכיבים חשמליים
קטגוריה:רכיבים בלוחות חשמל
קטגוריה:מכשירי חשמל: רכיבים
טד טרנר

רוברט אדוארד "טד" טרנר השלישי (באנגלית: Robert Edward "Ted" Turner III; נולד ב-19 בנובמבר 1938) הוא איש עסקים אמריקאי, והבעלים של מספר חברות תקשורת גדולות. טרנר הקים בין היתר את רשת החדשות CNN, שהייתה הראשונה שהקדישה 24 שעות לשידורי חדשות בלבד. בנוסף, נודע טרנר גם כתורם למטרות שונות, בין היתר תרם מיליארד דולר לארגון האומות המאוחדות באמצעות קרן שהקים. טרנר גם היה בעליו של ארגון ההיאבקות WCW. בעברו, גם היה אלוף עולם בשייט.

==ביוגרפיה==
טרנר נולד בסינסינטי, אוהיו שבארצות הברית. התחנך במכינת קולג' נוצרית לבנים-בלבד. החל להתחרות בשיט יאכטות בגיל 12 והתחרה במבחנים האולימפיים לאולימפיאדת טוקיו (1964). ב-1977 היה רב החובל של היאכטה Courageous בתחרות גביע אמריקה וב-18 בספטמבר 1977 הגן בהצלחה על תואר גביע אמריקה בניצחון 0–4 על אוסטרליה. ב-1993 נבחר להיכל התהילה של גביע אמריקה וב-2011 להיכל התהילה הלאומי לשיט.

טרנר ירש את סוכנות הפרסום של אביו ב-1963 לאחר שהלה התאבד. הוא הרחיב את עסקיו לתחומים אחרים בעולם התקשורת כשרכש תחנת רדיו באטלנטה ב-1970 והחל בבניית אימפריית "Turner Broadcasting System". כעשור לאחר מכן הקים את CNN, שהובילה מהפכה בעולם התקשורת, בעיקר לאחר סיקוריה הבולטים את אסון מעבורת החלל צ'לנג'ר (1986) ואת מלחמת המפרץ הראשונה (1990). קבוצת הבייסבול שרכש, האטלנטה ברייבס הפכה למותג לאומי בארצות הברית, והוא הקים את משחקי הרצון הטוב, מפעל ספורט שפעל במשך כ-15 שנים.

ב-1991 הוכתר כאיש השנה של המגזין טיים, והיה לאיש התקשורת הראשון שזוכה בכך.

בשנת 2000, קיבל תואר דוקטור לשם כבוד מטעם אוניברסיטת חיפה.

הונו הוערך בספטמבר 2011 על ידי המגזין פורבס כעומד על 2 מיליארד דולר.

בספטמבר 2018 סיפר טרנר בריאיון בטלוויזיה כי הוא סובל מדמנציה עם גופיפי לואי.

==עמדותיו הפוליטיות==
טרנר ידוע כפרו-פלסטיני, ואף טען (בזמן שכיהן כמנכ"ל CNN) ב-2002 כי גם מדינת ישראל מבצעת טרור. בתגובה, ממשלת אריאל שרון הגיבה שהטענות של טרנר "טיפשיות".

ב-2006 בריאיון לתוכנית האירוח של דייוויד לטרמן, טען טרנר בעד ההתחמשות הגרעינית באיראן: "לנו (ארצות הברית) יש 28 אלף. למה להם (לאיראן) אסור 10? ושלא נדבר על ישראל- להם יש כ-100".

במעמד אחד כינה טרנר את מבצעי פיגועי 11 בספטמבר "אמיצים". עם זאת, בראיון מאוחר יותר טען ששגה בלשונו.

==קישורים חיצוניים==

* 

* 
* 

==הערות שוליים==

*
קטגוריה:אנשי השנה של המגזין טיים
קטגוריה:אנשי עסקים אמריקאים
קטגוריה:מיליארדרים אמריקאים
קטגוריה:נדבנים אמריקאים
קטגוריה:תורמי התחייבות הנתינה
קטגוריה:זוכי פרס פיבודי
קטגוריה:משיטי יאכטות
קטגוריה:אישים שהונצחו בשדרת הכוכבים של הוליווד: קולנוע
קטגוריה:שייטים אמריקאים
קטגוריה:מקבלי תואר דוקטור לשם כבוד מאוניברסיטת חיפה
קטגוריה:זוכי פרס אמי הבין-לאומי: ניהול
קטגוריה:אמריקאים שהופיעו ברשימת טיים 100
קטגוריה:בוגרי אוניברסיטת בראון
קטגוריה:אנשי עסקים בתחום התקשורת
קטגוריה:אמריקאים שנולדו ב-1938
קטגוריה:זוכי הפרס ההומניטרי ע"ש נורמה זרקי
אזור האגמים וילנדרה

250px
אזור האגמים וילנדרה (אנגלית Willandra Lakes Region) הוא אתר מורשת עולמית המשתרע על שטח של כ-2,400 קמ"ר בדרום-מערב ניו סאות' ויילס שבאוסטרליה. לאזור חשיבות תרבותית וטבעית רבה והוא כולל עדויות חשובות להתיישבות אנושית קדומה וכן את אתר שריפת הגופות העתיק ביותר הידוע לאדם.

==האתר==
באזור מערכת של אגמים יבשים מתקופת הפליסטוקן אשר נוצרו במהלך שני מיליוני השנים האחרונות, וחופי רובם מוקפים בדיונות בצידם המזרחי. הדיונות של אגם מונגו ידועות במיוחד והן זכו לכינוי "החומה הסינית" (Walls of China). אורך הדיונות שמזרחית לאגם מונגו הוא 26 ק"מ וגובהן עד 30 מטר. 

המערכת כוללת חמישה אגמים גדולים המחוברים זה לזה ו-14 אגמים קטנים יותר. שטחם של האגמים נע בין 6 ל-350 קמ"ר. כאשר הנהר המוביל מים אל האגמים חדל מלזרום, הם הפכו למלוחים יותר וגוועו בהדרגה מדרום לצפון. כיום האגמים הם מישורים שטוחים שבהם שיחים נמוכים ומשטחי עשב, המסוגלים להתמודד עם מליחותה הגבוהה של הקרקע. כ-10% משטח האזור, הכוללים שני שלישים משטחו של אגם מונגו, הם פארק לאומי מוכרז על ידי ממשלת אוסטרליה. 

קו החוף העתיק של האגמים מתאפיין בשלוש שכבות של סלעי משקע:
* שכבת גול גול (Gol Gol) - המשקעים המוקדמים ביותר שקעו במקום לפני 50,000 שנים ויותר וציבעם כתום-אדום.
* שכבת מונגו (Mungo) - השכבה המאוחרת יותר, המתוארכת לפרק הזמן שהחל לפני 50,000 שנים ונמשך עד לפני 19,000 שנה, והיא כוללת חרסית וחול קוורץ נקי. שכבה זו היא העשירה ביותר בממצאים ארכאולוגיים. 
* שכבת זאנסי (Zanci) - השכבה המאוחרת ביותר, העשויה מאבק חרסית שהועף על ידי הרוח ונערם לדיונות בעת שהאגמים שינו את גובה מפלסם, טרם גוועו באופן סופי.

==תולדות המקום==
ממצאים ארכאולוגיים מראים שרידי התיישבות אנושית לחופי האגמים המתוארכים כבני 50,000 שנים. חפירות חשפו שרידי גופת אישה שרופה חלקית בדיונה סמוך לאגם מונגו. היא תוארכה בתחילה כבת 26,000 שנים, אך בשנת 2003 נקבע כי היא בת 40,000 שנה לערך. כך או כך, התגלית הפכה את המקום לאתר שריפת הגופות העתיק ביותר הידוע. עוד התגלו בשנת 1974 שרידיו של גבר שנקבר באוכר אדום וגילו הוא כ-40,000 שנים. גם עדות זו למנהג קבורה זה, אשר בימינו רווח בשטחי צרפת ובמקומות אחרים, היא המוקדמת בעולם. 

במהלך עידן הקרח האגמים היו מלאים וההתיישבות האנושית ניזונה מהדגה העשירה, כמו גם מחיות כיס ומציפורי אמו. כשהאגמים החלו לסגת נסמכו התושבים גם על צמחים. קיימות גם עדויות ליישוב אנושי בווילנדרה במהלך 10,000 השנים האחרונות.

==החי והצומח==
קיימים 22 מיני יונקים, בייחוד עטלפים, באזור אגמי וילנדרה, ולאלה מצטרפים 40 מיני זוחלים ודו-חיים ו-137 מיני עופות, בהם תוכאים, קקדואיים ופרושיים. הצומח אופייני לאקלים חצי צחיח, ולמעט עצי אקליפטוס, הוא כולל שיחים ועשבים דלילים.

==קישורים חיצוניים==

*[http://www.environment.gov.au/heritage/worldheritage/sites/willandra/index.html האזור באתר ממשלת אוסטרליה]

קטגוריה:אוסטרליה: אתרי מורשת עולמית
קטגוריה:אוסטרליה: גאולוגיה
קטגוריה:ניו סאות' ויילס: גאוגרפיה
קטגוריה:תקופת האבן
קטגוריה:אוקיאניה: אתרים ארכאולוגיים
וילנדרה
אייר סיני

אייר סיני (בערבית: سيناء للطيران, באנגלית: Air Sinai) הייתה חברת תעופה מצרית שהפעילה את קו הטיסה בין קהיר לתל אביב.

==היסטוריה==
החברה נוסדה בשנת 1982 בעקבות חתימת הסכם השלום בין ישראל למצרים כדי לקיים קשר תעופתי בין שתי המדינות. החברה הוקמה על ידי חברת איג'יפטאייר שמסיבות תדמית לא הייתה מעוניינת לטוס לישראל. טיסותיה הראשונות של החברה היו במטוס בואינג 737-200 שנחכר מחברת איג'יפטאייר. בסוף שנות ה-80 החלה החברה לקיים גם טיסות שכר בעבור איג'יפטאייר, בנוסף לטיסותיה הסדירות לתל אביב, החברה קימה טיסות לתל אביב בלבד. החברה הפעילה מטוסי בואינג 737-500 ואיירבוס 220 של איג'פטאייר עד אשר יצאו משירות. החברה הפעילה 2 מטוסים מדגם אמבראר E-170 של איג'יפטאייר אקספרס.

ב-3 באוקטובר 2021 החלה חברת האם איג'יפטאייר להפעיל טיסות מקהיר לתל אביב במקום אייר סיני.

<gallery>
ERJ170 Egyptair Express SU-GDG MLA February 2011.jpg
</gallery>

==קישורים חיצוניים==

* 

==הערות שוליים==

קטגוריה:חברות תעופה מצריות
קטגוריה:יחסי ישראל–מצרים
קטגוריה:חברות תעופה שנסגרו
Web (דפדפן)

Web הוא דפדפן קוד פתוח המיועד לסביבת לינוקס, ומגיע כרכיב בלתי נפרד של הסביבה הגרפית GNOME.

Web מבוסס על המנוע Webkit אשר עליו מבוססים גם הדפדפנים ספארי וכרום (בעבר הוא היה מבוסס של המנוע גקו, הנמצא בשימוש גם בדפדפנים אותם מפתחת קרן מוזילה) והוא תומך בלשוניות, חסימת חלונות קופצים, ניהול עוגיות ואפשרות לתוספת של הרחבות שונות.

Web נודע בעבר בשם Epiphany. הוא פותח על ידי מרקו פסנטי גריטי, כהמשכו של הדפדפן Galeon.

== תכונות ==
=== נוחות השימוש ===
Web נועד להיות דפדפן פשוט וקל לשימוש, לכן כברירת מחדל הוא מציע מגוון מזערי של תכונות, הניתנות להרחבה באמצעות תוספים שונים.

=== מערכת סימניות מתקדמת ===
בניגוד לדפדפנים נפוצים אחרים, מערכת הסימניות של Web אינה מבוססת על תיקיות אלא על קטגוריות, כאשר סימניה מסוימת יכולה להימצא בכמה קטגוריות במקביל. חידוש נוסף בנושא שקיים ב־Web הוא הסימניות החכמות: סימניות היכולות לקבל כארגומט טקסט כלשהו שיוצב במקום המתאים ב־URL. דבר זה מאפשר לדוגמה להשתמש בסימניות לגישה מהירה למנועי חיפוש. הסימניה החכמה מאפשרת ליצור שדה קלט מתאים בסרגל הכלים.

=== גמישות ===
תכנונו של Web מאפשר הרחבה של יכולותיו. באמצעות הרחבות באפשרותם של המשתמשים להפעיל אפשרויות שאינן קיימות בברירת המחדל של הדפדפן, כדוגמת "מחוות עכבר" (הפעלת אפשרויות שונות בדפדפן באמצעות לחיצות ותנועות קבועות מראש בעכבר), חסימת פרסומות, סנכרון הסימניות עם שירותי שיתוף סימניות (כמו del.icio.us) ועוד.

ל־Web יש הרחבות רשמיות המתוחזקות על ידי מפתחיו. הרחבות צד שלישי פופולריות ומוצלחות כדוגמת Epilicious זוכות להיכנס לחבילה.
הרחבות לדוגמה הן Adblocker, באמצעותו ניתן לחסום פרסומות ב־Web, ו־Greasemonkey, המאפשרת למשתמשים לשנות התנהגות האתרים באמצעות תסריטים.

=== שילוב עם GNOME ===
כדפדפן הרשמי של סביבת העבודה גנום, Web הוא בעל שילוב מלא עם סביבת העבודה GNOME - הן מבחינת המראה והן מבחינת ההתנהגות.
* Web מבוסס על GTK+{{D}}, דבר המקנה לו מראה טבעי של יישום גנום.
* לעומת דפדפנים אחרים כמו פיירפוקס או אופרה, Web תומך בהגדרות של סביבת העבודה GNOME, ולכן אין כפילויות בהגדרות הרשת וערכות הנושא.
* שילוב עם NetworkManager המבטיח ש־Web ידע מתי הרשת לא זמינה ויעבור למצב לא מקוון.
* ההרחבה "News Feed Subscription" מאפשרות בקלות להירשם ל־RSS בקוראי ה־RSS של גנום.

== נתח שוק ==
Web תופס נתח זעום משוק הדפדפנים. היותו תלוי בסביבת העבודה GNOME (שזמינה רק למערכות הפעלה ממשפחת ה־UNIX) מונעת ממנו להיות בשימוש נרחב כמו פיירפוקס.

תופעה נוספת המקשה על התפתחות המיזם היא שרבות מהפצות הלינוקס עם סביבת GNOME מחליפות את Web בפיירפוקס כדפדפן ברירת המחדל.

== קישורים חיצוניים ==

* 

קטגוריה:דפדפנים
קטגוריה:תוכנה חופשית
קטגוריה:GNOME
קטגוריה:תוכנות שהושקו ב-2003